Dalgħodu l-Kunsilliera Laburista Rachel Tua ġabitilna qalbna ġulġliena. Qaltilna li hija vittma ta' attakk bla skrupli tal-media tal-Partit Nazzjonalista. Dan għax il-ġurnalisti Nazzjonalisti rrapportaw li Tua rari attendiet għal-laqgħat tal-Kunsill Mosti. Skont Tua l-media tal-PN naqset milli tgħid li hija m'attendietx ħafna mil-laqgħat fl-2014 għax kienet tqila b'tarbija li welldet ftit tax-xhur ilu. Ta' defsa li jien fettilli niċċekkja l-minuti tal-Kunsill Lokali tal-Mosta tas-sena ta' qabel, jiġifieri tal-2013. Oħroġ il-għaġeb sibt li anke' matul dik is-sena Tua ma tantx kienet tkun preżenti għal-laqgħat tal-Kunsill Mosti. Filfatt minn 15-il laqgħa tal-Kunsill li saru l-2013 Tua m'attendietx 10 darbiet. Fl-2013 Tua attendiet biss 2 laqgħat sħaħ tal-Kunsill u fi 3 laqgħat oħra telqet mil-laqgħa sagħtejn qabel sħabha l-Kunsilliera. Imbagħad fl-2014 Tua attendiet laqgħa waħda biss mill-bidu sat-tmiem. Matul dik is-sena hija attendiet għal żewġ laqgħat oħra iżda fiż-żewġ okkażjonijiet telqet mill-Kunsill siegħa qabel intemmet is-seduta. Għat-8 laqgħat l-oħra li saru fl-2014 hija m'attendietx. Din is-sena, mit-tliet darbiet li ltaqa' l-Kunsill Mosti, Tua attendiet darba biss u ma ssaportietx toqgħod sal-aħħar u telqet siegħa u ħamsin minuta kmieni. Peress illi jien nemmen lil Tua li ma kienet tattendi kważi qatt għal-laqgħat tal-Kunsill Lokali minħabba t-tqala, nemmen ukoll li Tua għamlet iktar minn sentejn tqila. Għall-minuti tal-Kunsill Lokali tal-Mosta ikklikkja L-attendenzi ta' Rachel Tua fil-Kunsill tal-Mosta għas-snin 2013, 2014 u 2015 huma dawn: 17 ta' Jannar - Assenti 24 ta' Jannar - Assenti 20 ta' Frar - Attendiet għal 29 minuta u telqet malli bdiet il-laqgha, siegħa u 45 minuta qabel il-kunsilliera l-oħrajn 27 ta' Marzu - Attendiet 25 ta' April - Attendiet għal 33 minuta u telqet sagħtejn u nofs qabel spiċċat il-laqgħa 29 ta' April - Assenti 30 ta' Mejju - Skużata 27 ta' Ġunju - Telqet sagħtejn u ħames minuti qabel spiċċat il-laqgħa 25 ta' Lulju - Assenti 1 ta' Awwissu - Attendiet 29 ta' Awwissu - Assenti 26 ta' Settembru - Skużata 31 ta' Ottubru - Assenti 21 ta' Novembru - Assenti 19 ta' Diċembru - Assenti 31 ta' Jannar - Assenti 20 ta' Frar - Skużata għax ma tiflaħx 12 ta' Marzu - Attendiet 30 ta' April - Skużata 29 ta' Mejju - Skużata 19 ta' Ġunju - Skużata 31 ta' Lulju - Telqet siegħa u kwart qabel spiċċat il-laqgħa 2 ta' Settembru - Assenti 27 ta' Ottubru - Telqet sagħtejn u 5 minuti qabel spiċċat il-laqgħa 18 ta' Diċembru - Skużata għax ma tiflaħx 27 ta' Diċembru - Skużata għax ma tiflaħx 29 ta' Jannar - Skużata 19 ta' Frar - Telqet siegħa u 50 minuta qabel spiċċat il-laqgħa 18 ta' Marzu - Skużata
Tqala ta' sentejn għal Kunsilliera Laburista